Κάστρο της Μπρατισλάβα

To κάστρο της Μπρατισλάβα (σλοβακικά: Bratislavský hrad, γερμανικά: Pressburger Schloss, ουγγρικά: Pozsonyi Vár) είναι το κύριο κάστρο στη Μπρατισλάβα, την πρωτεύουσα της Σλοβακίας. Το τετράγωνο κτίριο με τους τέσσερις γωνιακούς πύργους βρίσκεται σε ένα απομονωμένο λόφο των μικρών Καρπαθίων πάνω από τον Δούναβη. Το κάστρο ιδρύθηκε τον 10ο αιώνα και αποτέλεσε τον πυρήνα γύρω από τον οποίο αναπτύχθηκε η Μπρατισλάβα. Εξαιτίας του μεγέθους και της θέσης του είναι κυρίαρχο χαρακτηριστικό της πόλης για αιώνες.

Ιστορία 
Τα πρώτα ίχνη κατοίκησης του λόφου χρονολογούνται από την χαλκολιθική περίοδο ενώ ύστερα στο λόφο υπάρχουν ίχνη οικισμού του πολιτισμού του Μπάντεν. Υπάρχουν ίχνη κατοίκησης από την ύστερη εποχή του σιδήρου, περίπου το 600-500 π.Χ. Τους επόμενους αιώνες στην περιοχή εγκαταστάθηκε κελτικές φυλές. Στην περιοχή της Μπρατισλάβα εκείνη την περίοδο είχε δημιουργηθεί ένα σημαντικό οικονομικό κέντρο και κατασκευάστηκαν δύο κάστρα στο σημείο όπου ο Μοράβας συμβάλει με τον Δούναβη, το Μπράουνσμπεργκ στην αυστριακή πλευρά και το Ντεβίν στη σλοβακική. Ο ρωμαϊκός οικισμός στο λόφο του κάστρου χρονολογείται από τον 1ο αιώνα μ.Χ.

Το κάστρο άρχισε να κατασκευάζεται σύμφωνα με τον Αβεντίνο τον 9ου αιώνα, την εποχή της Μεγάλης Μοραβίας χρησιμοποιώντας υλικά από το προϋπάρχον ρωμαϊκό οχυρό. Το οχυρό ονομάστηκε Πρέσμπουργκ και πρώτη αναφορά σε αυτό γίνεται το 907, στη μάχη του Πρέσμπουργκ. Το όνομα του κάστρο καταγράφεται επίσης σε νομίσματα που εξέδωσε ο πρώτος Ούγγρος βασιλιάς, ο Στέφανος Α΄ της Ουγγαρίας. Κατά τη διάρκεια του 11ο, 12ο και 13ο αιώνα το κάστρο υπέστη σημαντικές αλλαγές, με την κατασκευή νέας εκκλησίας, την προσθήκη ενός πέτρινου ανακτόρου και την κατασκευή δύο πέτρινων πύργων. Οι Τάταροι, αν και επιτέθηκαν στην Ουγγαρία το 1241-42 δεν κατάφεραν να καταλάβουν το κάστρο. Στην ανακατασκευή του 1552, το κάστρο έλαβε τη μορφή γοτθικού ανακτόρου το οποίο περιβάλλεται από πέτρινα τείχη. Από εκείνη τη περίοδο σώζεται ακόμη η γοτθική πύλη στην ανατολική πλευρά.

Το 1552 η Ουγγρική κρατική διοίκηση μετακινήθηκε από τη Βούδα στη Μπρατισλάβα και η πόλη ανακηρύχθηκε επίσημος τόπος στέψης των Ούγγρων βασιλιάδων. Το παλιό γοτθικό κτίριο σύντομα μετατράπηκε σε αναγεννησιακό κάστρο. Η τελευταία μεγάλη ανακατασκευή του κάστρου έλαβε χώρα κατά τη διάρκεια της βασιλίας της Μαρίας Θηρεσίας (1740-1780). Το δυτικό τμήμα, το οποίο ήταν ακόμη γοτθικό, κατεδαφίστηκε, και στη θέση του κατασκευάστηκε μια σκάλα που οδηγούσε στη νότια πτέρυγα, ενώ στην ανατολική πλευρά κατασκευάστηκε ένα νέο κτίριο. Το 1783 διοργανώθηκε από τον αυτοκράτορα Ιωσήφ Β΄ το Γενικό Σεμινάριο για την εκπαίδευση των Ρωμαιοκαθολικών ιερέων. Μετά το θάνατο του αυτοκράτορα το 1802, το σεμινάριο διαλήθηκε. Το κάστρο καταστράφηκε από πυρκαγιά τις 30 Μαΐου 1811. Η ανακατασκευή του κάστρου άρχισε το 1953. Μετά την ολοκλήρωση της ανακατασκευής το 1968, το κάστρο στεγάζει εκθέματα του Σλοβακικού Εθνικού Μουσείου.

Περιγραφή 
Το κάστρο περιλαμβάνει τέσσερις πύργους, ένα σε κάθε γωνία, και αυλή με πηγάδι βάθους 80 μέτρων. Ο μεγαλύτερος και ψηλότερος πύργους είναι ο πύργους του Στέμματος, στη νοτιοδυτική γωνία, με ύψος 47 μέτρα. Ο πύργος χρονολογείται από τον 13ο αιώνα και για περίπου 200 χρόνια, αρχίζοντας από τα μέσα του 16ο αιώνα στέγασε τα κοσμήματα του στέμματος της Ουγγαρίας. Οι εξωτερικοί τοίχοι και εσωτερικοί διάδρομοι περιλαμβάνουν παλιά γοτθικά και αναγεννησιακά στοιχεία. Πίσω από την είσοδο βρίσκεται τοξωτός διάδρομος ο οποίος οδηγεί σε μια μεγάλη μπαρόκ σκάλα, η οποία, με τη σειρά της, οδηγεί στις εκθέσεις του Σλοβακικού Εθνικού Μουσείου στον δεύτερο όροφο. Στον τρίτο όροφο στεγάζονται εκθέσεις για την ιστορία της Σλοβακίας. Στο πρώτο όροφο στη νότια πτέρυγα του κτιρίου στεγάζονται οι αίθουσες του Σλοβακικού κοινοβουλίου, του Εθνικού Συμβουλίου της Σλοβακίας, του οποίου το κτίριο βρίσκεται δίπλα στο κάστρο.

Το κάστρο διαθέτει τέσσερις πύλες:
 Την πύλη του Σιγισμούνδου στο νοτιοανατολικά - είναι η καλύτερα διατηρημένη. Κατασκευάστηκε τον 15ο αιώνα.
 Την πύλη της Βιέννης στα νοτιοδυτικά, κατασκευασμένη το 1712.
 Την πύλη του Νικολάου στα βορειοανατολικά, κατασκευασμένη τον 16ο αιώνα.
 Την πύλη Λεοπόλδου.

Παραπομπές

Εξωτερικοί σύνδεσμοι 

 Επίσημη ιστοσελίδα

Μπρατισλαβα